Lejligheden var fint udstyret og fin ren. Den var dog ikke så stor som vi troede. Det fremgår af bolig-beskrivelsen af der kan være op til 4-5 personer, men vi synes den passer bedst til 3 personer maksimum 4 personer. Lejligheden ser større ud på billederne end den er i virkeligheden. Der er taget dobbelt billeder af fx seng og sofa, hvor der så bare er byttet ud på puder, sengetøj og møbler, så man tror at lejligheden er større end den er, hvilket er meget misvisende. Vi manglede en madras til "sove-stolen", den fik vi aldrig svar på hvor lå henne, så én måtte sove på sofaen, selvom det ikke var meningen at vi ville sove i stuen. Men det blev vi så nød til.
Vi boede der i 16 dage, og var glade for beliggenheden tæt på strand, restauranter og supermarked. Desuden var internettet rigtigt godt.
Vær opmærksom på, at der kun kan tændes air-condition i ét rum af gangen, og heller ikke flere køkkenapparater samtidigt, så går strømmen.